रां-रुफायाल’ गेदेर नङा सुबुं सम्पदासो बांसिन बेसेनगोनां। फंसे बाथ्रायाव सुबुं सम्पदखौ रांजोंबो बायनो मोना। जोंनि नोजोराव टुक्राझार फरायसालिनि मेनेजिं कमिटि आरो फोरोंगिरिफोरा फरायसा समाजनि बागै फोरोंगुरु हिसाबै गावसोरनि बिबानखौ गोसोगोथारै बानस’नायमोनब्ला बिदि जाथाइया जाखाङामोन बुंजायो। रावबो नङाब्लाबो स्कुलनि गाहाइफोरोंगिरिया मेलेमगोनां होनना मिथिनाय दिननिफ्राय आरो बेराफारसेथिं फरायसानि नखरा दुखियाथार होनना मिथिनाय दिननिफ्राय बे आंखाल आरो जायखिजाया जेंनानिफ्राय बारग’नाय राहा होननानै सोलोंथाइ लानोहानायनि बागै गाइड होनांगौमोन। नाथाय मिथिनो मोननाय बादिब्ला फोरोंगिरि बिथांमोना मोनबो साबजाथाव आरो बानजाथाव जोथोन लायाखैसै। जायनि जाउनाव सुबुंसारा अनलाइनजों सोलोंथाइ लानो मोनियाव आरो आनजाद होनो हायियाव गावनि दावगालांनाय लामाखौ खोमसि बादि नुहुरनायाव मानसि हिसाबै थांना थानायनि ओंथिखौ दांग्रोमना मोनाखैसै। जाउनाव गावखौनो गाव सिथारना लानायसै।